Artiklu li deher fir- rivista Sagħtar , Novembru 2004 , miktub minn Olvin Vella Il- preżentaturi ta' l- isports ta' sikwit jiġu kkritikati talli jużaw Malti ħażin jew ikrah . Bosta jmaqdruhom talli jużaw kelma flok oħra u talli jissellfu kliem barrani . Ngħiduha kif inhi , ma rridx inkun xagħra f' rashom għax biex tirrakkonta disgħin minuta futbol u ma tiżbaljax , diffiċli wisq . Il- Malti , kuntrarju għal- lingwi l- kbar , m' għandux tradizzjoni twila ta' lsien użat f' funzjonijiet differenti . Anzi , għal sekli sħaħ dejjem qasam il- medda ta' l- użu ma' ilsna ħafna akbar minnu u ta' sikwit kien iħossu , u għadu , magħfus biex ilaħħaq magħhom . Fi kliem ieħor , mhux lakemm nippretendu l- mirakli mix- xandar . Imma dan ma jfissirx li m' għandniex nagħmlu iżjed . Ejjew nieħdu l- eżempju ta' xandira ta' partita tal- futbol . Bl- għajnuna ta' l- istudenti tal- Liċeo Vassalli ( Tal- Ħandaq ) ġbart il- vokabularju li jużaw huma u jilagħbu . Kif wieħed jista' jara hawn taħt , fuq ix- xandir nisimgħu xi wħud minnu , imma mhux kollu . Huwa kliem idjomatiku u allura isbaħ mill- kliem tekniku u bombastiku li nisimgħu . Il- logħba joħorġuha , plejer fin jilgħabha ( jew jgħaqqadha ) , jagħmel finta , idawwar id- difiża , jasal quddiem il- gowler , iqandilhulu u jagħmel gowl bellezza . It- tim l- ieħor ma joqgħodx b' idejh fuq żaqqu . Jibda jiġġieled għall- ballun . Id- difensur ċentrali inewwel ballun lin- numru għaxra , imma d- difensur tat- tim l- ieħor jiġri fuq il- plejer u jarmih . Imur biex jagħtih in- numru ħdax . Jiġri , jixxuttja u jifqgħu . Wieħed b' wieħed . Il- logħba qed issir iktar interessanti . It- tim l- ieħor ħariġha diġà . Id- difiża rieqda . Kross mill- ġenb u forċi . Tnejn b' wieħed ! It- tim l- ieħor lanqas mhu wieħed li jċedi malajr . Il- ballun fin- nofs biex inkomplu l- logħba . Telgħu jattakkaw mill- ewwel . In- numru sebgħa jiftaħ fuq il- lemin , l- attakkant ħarat lid- difensur , imma n- numru ħamsa jitkaxkar u jisraqlu l- ballun . Jitfa' l- ballun fin- nofs l- ieħor tal- grawnd , sieħbu l- attakkant iwaqqa' l- ballun lin- numru l- ħdax , l- ieħor jiġri għalih u jfaqqa' xutt bomba . Il- gowler jintefagħlu imma l- ballun . . . ixxellef mal- lasta . Il- logħob jerġa' jibda mill- kaxxa ż- żgħira . Il- gowler jixxuttja 'l fuq , id- difensur tat- tim l- ieħor imewtu imma l- attakkant li mar jiġri fuqu jaqtgħu . Ikompli l- logħob . U miegħu nkomplu nżidu l- vokabularju Malti . Xi jfisser , ħa nara , meta ngħidu : kissirniehom ; ballun barra ; nasbuh lil dak il- plejer ; daqqa ta' ras ; tkaħħal ma' l- art ; il- gowler issallab ; stampa l- lasta ; u għamilhulu ? Bloggata ta' Antoine Cassar - hehe . . . aħna l- iskola konna ngħidu wkoll ra 'l ommu jew lemaħ ir- ricipettu t' ommu meta xi ħadd jixxuttja xutt barra sew . . . dak li bit- taljan jgħidu l ' ħa mandata in tribuna . . . u meta xi ħadd kien jaqa' f' saqajh waqt dribble , konna ngħidu li żelaq fil- ħara . . . Nigredo qal : u meta xi ħadd kien jaqa' f' saqajh waqt dribble , konna ngħidu li żelaq fil- ħara . . . Erezija jgħid : qed nipprova nimmagina l- kummentatur malti juża dik il- frażi fuq it- televixxin ! interessanti ħafna olvin . hawn xi ħadd jaf aktar kliem jew frażijiet bħal dawk li semma' Olvin ? Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .